CELEX: 22010D0033
Language: el
Date: 2010-03-12 00:00:00
Title: Απόφαση της Μεικτής Επιτροπής του ΕΟΧ αριθ. 33/2010, της 12ης Μαρτίου 2010 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

10.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 143/28
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 33/2010
   της 12ης Μαρτίου 2010
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 13/2010 της 29ης Ιανουαρίου 2010 (1).
            
         
               (2)
            
            
               Ο κανονισμός (ΕΚ) αριθ. 1144/2009 της Επιτροπής, της 26ης Νοεμβρίου 2009, περί της τροποποίησης του κανονισμού (ΕΚ) αριθ. 474/2006 για τη σύσταση κοινοτικού καταλόγου αερομεταφορέων οι οποίοι υπόκεινται σε απαγόρευση λειτουργίας εντός της Κοινότητας (2) πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με τη διαλειτουργικότητα του ευρωπαϊκού δικτύου διαχείρισης της εναέριας κυκλοφορίας («κανονισμός για τη διαλειτουργικότητα») (3), ο οποίος έχει ενσωματωθεί στη συμφωνία με την απόφαση της Μεικτής Επιτροπής του ΕΟΧ αριθ. 67/2006 της 2ας Ιουνίου 2006 (4) καταργεί την οδηγία 93/65/ΕΟΚ του Συμβουλίου (5), την οδηγία 97/15/ΕΚ της Επιτροπής (6) και τους κανονισμούς της Επιτροπής (ΕΚ) αριθ. 2082/2000 (7) και (ΕΚ) αριθ. 980/2002 (8), που έχουν ενσωματωθεί στη συμφωνία και που συνεπώς πρέπει να καταργηθούν βάσει της συμφωνίας,
            
         ΑΠΟΦΑΣΙΖΕΙ:
   Άρθρο 1
   Το παράρτημα XIII της συμφωνίας τροποποιείται ως εξής:
   
               1)
            
            
               Το κείμενο του σημείου 66κθ [κανονισμός (ΕΚ) αριθ. 474/2006 της Επιτροπής] τροποποιείται ως εξής:
               
                           i)
                        
                        
                           Προστίθεται το ακόλουθο εδάφιο:
                           
                                       «—
                                    
                                    
                                       
                                          32009 R 1144: Κανονισμός (ΕΚ) αριθ. 1144/2009 της Επιτροπής, της 26ης Νοεμβρίου 2009 (ΕΕ L 312 της 27.11.2009, σ. 16).»
                                    
                                 
                     
                           ii)
                        
                        
                           Προστίθεται το ακόλουθο κείμενο:
                           «Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           Οι διατάξεις των παραρτημάτων του κανονισμού εφαρμόζονται καθ’ όλη τη διάρκεια ισχύος τους στην Ευρωπαϊκή Ένωση.»
                        
                     
         
               2)
            
            
               Το κείμενο του σημείου 66γ (οδηγία 93/65/ΕΟΚ του Συμβουλίου) διαγράφεται.
            
         Άρθρο 2
   Τα κείμενα του κανονισμού (ΕΚ) αριθ. 1144/2009 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 13 Μαρτίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (9).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 12 Μαρτίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  ΕΕ L 101 της 22.4.2010, σ. 23.
   
      (2)  ΕΕ L 312 της 27.11.2009, σ. 16.
   
      (3)  ΕΕ L 96 της 31.3.2004, σ. 26.
   
      (4)  ΕΕ L 245 της 7.9.2006, σ. 18.
   
      (5)  ΕΕ L 187 της 29.7.1993, σ. 52.
   
      (6)  ΕΕ L 95 της 10.4.1997, σ. 16.
   
      (7)  ΕΕ L 254 της 9.10.2000, σ. 1.
   
      (8)  ΕΕ L 150 της 8.6.2002, σ. 38.
   
      (9)  Δεν έχουν αναφερθεί συνταγματικές απαιτήσεις.